آمئریکا بیرلشمیش شتاتلاری صدام حسین و عیراقلا باغلی یانلیش قرار وئریب.
آخار . آذ خبر وئریر کی، بو سؤزلر عیراقین سابیق لیدئری صدام حسینی سورغولایان مرکزی کشفیات ایدارهسینین آنالیتیکی جون نیکسونون یازدیغی کیتابلا باغلی «ایندئپئندئنت»ا آچیقلاماسیندا عکسینی تاپیب. نیکسون بیر داها صدام حسینین «کیمیوی سلاحلاردان ایستیفادهسی» مسئلهسینه توخونوب:
«آمئریکا بیرلشمیش شتاتلاری صدام حسینین ساغلاملیغی، شخصی وردیشلری و عیراقین ایدارهسی حاقدا یانلیش معلوماتلارا صاحیب ایدی. همچینین اونون کیمییَوی سیلاحلاردان ایستیفادهسی ایله باغلی پلانلارینی مرکزی کشفیات ایدارهسی سهو باشا دوشموشدو».
نیکسون عیراقین ایشغالینا سبب اولان آمئریکا بیرلشمیش شتاتلاری پرئزیدئنتی جورج بوشو تنقید ائدیب و اونون یالنیز «ائشیتمک ایستدیکلرینی ائشیتدیینی» وورغولاییب.
خفییه کیتابیندا عکسینی تاپان داها بیر موهوم مقاما توخونوب. او بیلدیریب کی، سورغو زامانی صدام حسیندن سعودییه عربیستانی اراضیسینده یئرلشدیریلهن آمئریکالی عسگرلره قارشی کیمیوی سلاحلار ایستیفاده ائتمه یی پلانلاییب-پلانلامادیقلارینی سوروشوب. حسینین جاوابی ایسه بو اولوب:
«کیمییَوی سیلاحدان دونیایا قارشی ایستیفاده ائتمک؟ هانسی عقل لی اینسان بو آددیمی آتار؟ اگر بو سیلاحلاردان بیزه قارشی ایستیفاده اولونمورسا، بیز نیه ایستیفاده ائدک؟»
نیکسون اعتراف ائدیب کی، بو جاواب اونلارین ائشیتمک ایسته دیی جاواب دئییل.
آمئریکا بیرلشمیش شتاتلاری و بریتانییا حکومتلری عیراقی ایشغال ائتمک اوچون محض کوتلوی قیرغین سیلاحلارینین ایستیفادهسیندنی باهانه گتیرمیشدی. اما کوتلوی قیرغین سلاحلاری حاقدا اولان تصووور آمئریکا بیرلشمیش شتاتلارینین عیراق حاقدا صاحیب اولدوغو تک یانلیش دوشونجه دئییلدی.
نیکسونون سؤزلرینه گؤره، صدام آمئریکا بیرلشمیش شتاتلارینین عیراق داخیلینده یاراتماغا چالیشدیغی وضعیت و اهالینین اونون اؤزونو سوقوطا آپاراجاغینی دئییب:
«بیر گون باشا دوشجکسینیز کی، عیراقی ایداره ائتمک گؤروندویو قدر آسان دئییل. آمئریکا بیرلشمیش شتاتلاری عیراق خالقینین دیلینی، کاراکتئرینی بیلمیر، مدنیتینی، حتی هاواسینی بئله تانیمیر».
قئید ائدک کی، یئنیجه چاپ اولونان و بؤیوک مئدییا قوروملارینین گئنیش یئر آییردیغی «پرئزیدئنتی دیندیرمه: صدام حسینین سورغو-سوالی» (دئبریئفینگ تهئ پرئسیدئنت: تهئ اینتئرروگاتیون اوف صدام حوسسئین) آدلی کیتاب ۲۹ دئکابردا ساتیشا چیخاجاق.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab